### APSTIPRINĀTS

Liepājas pilsētas domes Iepirkumu komisijas

2018.gada 21.novembra sēdē, protokols Nr.1

**IEPIRKUMA**

(IDENTIFIKĀCIJAS NUMURS LPP 2018/172)

**Seksuālās un reproduktīvās veselības veicināšanas aktivitāšu nodrošināšana projekta “Liepāja.Vesels.Aktīvs.Laimīgs” ietvaros**

**NOLIKUMS**

**I SADAĻA**

**INFORMĀCIJA PAR IEPIRKUMU**

|  |
| --- |
| * 1. **Pasūtītājs** |
| Liepājas pilsētas pašvaldība  Reģistrācijas Nr. 90000063185  Rožu iela 6, Liepāja, LV-3401 |
| * 1. **Iepirkuma priekšmets** |
| Seksuālas un reproduktīvās veselības veicināšanas aktivitāšu nodrošināšana projekta “Liepāja.Vesels.Aktīvs.Laimīgs” ietvaros. |
| * 1. **CPV kodi:** |
| 80561000-4 (*Veselības mācību pakalpojumi*). |
| * 1. Projekts |
| Projekts Nr.9.2.4.2/16/I/088 “Liepāja.Vesels.Aktīvs.Laimīgs”. |
| * 1. **Līguma izpildes laiks un vieta**      1. Līguma izpildes laiks – 2018.gads – 2020.gada 1.aprīlis, atbilstoši tehniskajā specifikācijā noteiktajam.      2. Līguma izpildes vieta – Liepājas pilsētas administratīvā teritorija. |
| * 1. **Iepirkuma procedūra**   Iepirkums tiek veikts atbilstoši Publisko iepirkumu likumam[[1]](#footnote-1). Iepirkumam piemērota pasūtījuma piešķiršanas kārtība atbilstoši Publisko iepirkumu likuma 10.panta nosacījumiem. |
| * 1. **Kontaktpersona** |
| Liepājas pilsētas pašvaldības administrācijas Publisko iepirkumu daļas juriste Aija Drulle, t.63422336, e-pasts: [iepirkumi@liepaja.lv](mailto:iepirkumi@liepaja.lv). |
| * 1. **Piedāvājumu iesniegšanas termiņš** |
| 1.8.1. Piedāvājumi iesniedzami Liepājas pilsētas pašvaldības administrācijā, Liepājā, Rožu ielā 6, Apmeklētāju pieņemšanas centrā **līdz 2018.gada 12.decembrim pulksten 14.00.**  *Liepājas pilsētas pašvaldības administrācijas darba laiki:*  *Pirmdiena – no 08:30 – 18:00;*  *Otrdiena, trešdiena, ceturtdiena – no 08:30 – 17:00;*  *Piektdiena – no 08:30 – 16:00;*  *Pirmssvētku dienās darba laiks ir saīsināts par 1 (vienu) stundu.*  1.8.2. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), piegādātājs ir atbildīgs par piedāvājuma piegādi līdz piedāvājumu iesniegšanas vietai līdz noteiktā termiņa beigām.  1.8.3. Jebkuri piedāvājumi, kurus Komisija saņems pēc pēdējā iesniegšanas termiņa, netiks izskatīti un tiks neatvērti atdoti vai nosūtīti atpakaļ iesniedzējam. |
| * 1. **Piedāvājumu atvēršanas vieta un laiks** |
| 1.9.1. Piedāvājumu atvēršana notiek Liepājas pilsētas pašvaldības administrācijā, Rožu ielā 6, Lielajā zālē (207.kabinets), tūlīt pēc piedāvājumu iesniegšanas termiņa beigām.  1.9.2. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. |
| **1.10. Iepirkuma procedūras dokumenti** |
| Nolikumam ar pielikumiem ir nodrošināta **tieša un brīva elektroniskā pieeja** Liepājas pilsētas pašvaldības mājas lapā [www.liepaja.lv](http://www.liepaja.lv/), sadaļas “Uzņēmējiem”, apakšsadaļā “Iepirkumi un izsoles” (<https://www.liepaja.lv/iepirkumi-un-izsoles/iepirkumi/>) |
| **1.11. Papildu informācija** |
| 1.11.1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja mājas lapā pie nolikuma (<https://www.liepaja.lv/iepirkumi-un-izsoles/iepirkumi/>). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.  1.11.2. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju pasūtītāja mājas lapā, kur ir pieejami iepirkuma procedūras dokumenti, norādot arī uzdoto jautājumu. |

**II SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments:** |
| **2.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus. | **a) Pieteikums dalībai iepirkumā** (pēc formas –nolikuma 1.pielikums).  **b) Tehniskais un finanšu piedāvājums** (pēc formas – nolikuma 2.pielikums). |
| **2.2.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti. |
| **2.3.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **2.4.** Pretendentam jāiesniedz dokumenti par katru apvienības dalībnieku. Uz katru apvienības dalībnieku attiecas nolikuma 2.5.punkts un 2.6.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **2.5.** Uz pretendentu neattiecas Publisko iepirkumu likuma 42. panta pirmajā daļā noteiktie izslēgšanas nosacījumi. | Komisija pārbauda, ievērojot Publisko iepirkumu likuma 42.pantā noteikto kārtību. |
| **2.6.** Pretendents ir reģistrēts, licencēts un/vai sertificēts atbilstoši piegādātāja izcelsmes (reģistrācijas) valsts normatīvo aktu prasībām, ja attiecīgās valsts normatīvie akti to paredz, un ir tiesīgs sniegt Pasūtītājam nepieciešamos pakalpojumus. | **a)** Komisija pārliecinās par pretendenta reģistrācijas faktu pēc Uzņēmumu reģistra datiem, kas pieejami Elektronisko iepirkumu sistēmā (<https://www.eis.gov.lv/>).  **b)** Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **2.7.** Pretendentam iepriekšējo 3 (*trīs*) gadu laikā (2015., 2016., 2017.gadā un 2018.gadā līdz piedāvājumu iesniegšanas termiņa beigām) ir pieredze vismaz 2 (*divu*) līdzīgu\* pasākumu savlaicīgā un kvalitatīvā organizēšanā.  *Par līdzīgu pasākumu šī iepirkuma ietvaros tiks uzskatīts veselības veicināšanas grupu nodarbību organizēšanas pasākums.* | Informācija par iepriekšējo pieredzi iekļauta pretendenta pieteikumā dalībai iepirkumā (nolikuma 1.pielikums). |
| **2.8.** Pretendenta piesaistītajiem speciālistiem un apakšuzņēmējiem ir visi nepieciešamie sertifikāti, licences un atļaujas attiecīgo darba daļu veikšanai. | Apliecinājums iekļauts pretendenta pieteikumā dalībai iepirkumā (nolikuma 1.pielikums). |

**III SADAĻA**

**PIEDĀVĀJUMA IZVĒRTĒŠANAS KRITĒRIJS**

|  |
| --- |
| **3.1.** Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības **saimnieciski visizdevīgākajam piedāvājumam**, kuru nosaka, ņemot vērā šādus kritērijus: |

|  |  |  |
| --- | --- | --- |
| **Vērtēšanas kritērijs** | **Maksimālais punktu skaits** | **Vērtēšanas nosacījumi** |
| **Kopējais aktivitātes satura un piedāvājuma novērtējums** | **40** | **Kopā** |
| **10** | **Koncepcijas novērtējums**  Komisija novērtē kopējo aktivitātes koncepciju, maksimālo punktu skaitu piešķirot piedāvājumam, kura piedāvātā aktivitātes koncepcija visprecīzāk atbilst iepirkuma uzdevumam un iesaistāmajai mērķa grupai.  *Vērtēšanas solis - 2 punkti.*  *Vērtēšana notiek savstarpēji salīdzinot iesniegtos piedāvājumus.*  *Piedāvājumiem var tikt piešķirts vienāds punktu skaits.* |
| **10** | **Organizatoriskais apraksts**  Komisija novērtē aktivitātes organizatorisko aprakstu, maksimālo punktu skaitu piešķirot piedāvājumam, kurā sniegts nodarbību organizēšanas visprecīzākais apraksts.  *Vērtēšanas solis - 2 punkti.*  *Vērtēšana notiek savstarpēji salīdzinot iesniegtos piedāvājumus.*  *Piedāvājumiem var tikt piešķirts vienāds punktu skaits.* |
| **10** | **Saturiskais novērtējums**  Komisija novērtē piedāvāto aktivitātes saturu, maksimālo punktu skaitu piešķirot piedāvājumam, kurā piedāvātais aktivitātes saturiskais apraksts ir visprecīzākais un visvairāk attiecas uz konkrēto aktivitāti, kā arī vispārskatāmāk atspoguļo nodarbību saturu.  *Vērtēšanas solis - 2 punkti.*  *Vērtēšana notiek savstarpēji salīdzinot iesniegtos piedāvājumus.*  *Piedāvājumiem var tikt piešķirts vienāds punktu skaits.* |
| **10** | **Tēmu novērtējums**  Komisija novērtē piedāvātās aktivitātes tēmas, maksimālo punktu skaitu piešķirot piedāvājumam, kurā visprecīzāk pamatota piedāvāto tēmu aktualitāte mērķa grupai.  *Vērtēšanas solis - 2 punkti.*  *Vērtēšana notiek savstarpēji salīdzinot iesniegtos piedāvājumus.*  *Piedāvājumiem var tikt piešķirts vienāds punktu skaits.* |
| **Organizatoriskā pieredze** | **5** | **Ja pretendentam ir pieredze seksuālās un reproduktīvās veselības veicināšanas nodarbību organizēšanā, pretendents saņem papildu 5 (piecus) punktus.** |
| **Iesaistītā personāla pieredze** | **6** | **Ja pretendenta piesaistīto nodarbību vadītājiem ir pieredze seksuālās un reproduktīvās veselības veicināšanas nodarbību vadīšanā, par katru piesaistīto nodarbību vadītāju ar atbilstošu pieredzi pretendents saņem papildu 2 punktus, taču kopā ne vairāk kā 6 punktus.** |
| **Cena** | **15** | **Viszemākā piedāvātā kopējā līgumcena / vērtējamā piedāvājuma kopējā līgumcena x kritērija punktu skaits** |
| **KOPĀ** | **66 punkti** | **Punktu summa** |

|  |
| --- |
| **3.2.** Komisija izvēlas piedāvājumu, kas atbilst nolikuma un tā pielikumu prasībām, nav atzīts par nepamatoti lētu un ir ieguvis augstāko novērtējumu atbilstoši noteiktajiem vērtēšanas kritērijiem. |
|  |
| **3.3.** Komisijas locekļi iesniegtos piedāvājumus vērtē individuāli pēc noteiktajiem vērtēšanas kritērijiem. Piedāvājumam piešķiramo punktu skaitu aprēķina kā vidējo vērtējumu, saskaitot visu komisijas locekļu vērtējumus un dalot summu ar komisijas locekļu, kuri ir veikuši vērtējumu, skaitu. |
|  |
| **3.4.** Aprēķinot katram piedāvājumam piešķiramo punktu skaitu atbilstoši kritērijiem, katrā gadījumā punktu skaitu matemātiski noapaļo līdz divām zīmēm aiz komata. |
|  |
| **3.5.** Ja Komisija konstatēs, ka, veicot piedāvājumu novērtēšanu, vismaz 2 (divi) piedāvājumi ir ieguvuši vienādu punktu skaitu, izšķirošais piedāvājuma izvērtēšanas kritērijs tiek noteikts – kopējais aktivitātes un satura piedāvājuma novērtējums, attiecīgi, ja vismaz 2 (divi) piedāvājumi būs ieguvuši vienādu punktu skaitu, par saimnieciski visizdevīgāko piedāvājumu tiks atzīts piedāvājums, kurš būs ieguvis augstāku punktu skaitu vērtēšanas kritērijā “Kopējais aktivitātes satura piedāvājuma novērtējums”. |
|  |

**IV SADAĻA**

**PIELIKUMI**

|  |  |
| --- | --- |
| **1.pielikums** | Pieteikuma dalībai iepirkumā forma |
|  |  |
| **2.pielikums** | Tehniskā specifikācija/ tehniskā un finanšu piedāvājuma forma |
|  |  |
| **3.pielikums** | Prasības piedāvājumu noformēšanai un iesniegšanai |
|  |  |
| **4.pielikums** | Vērtēšanas nosacījumi |
|  |  |
| **5.pielikums** | Līgumprojekts |
|  |  |

|  |  |  |
| --- | --- | --- |
|  |  | Iepirkuma LPP 2018/172  **nolikuma 1.pielikums** |

**PIETEIKUMS DALĪBAI iepirkumā**

|  |  |
| --- | --- |
|  |  |
| *Sabiedrības nosaukums* | *reģistrācijas numurs* |

|  |  |  |
| --- | --- | --- |
| kuras vārdā saskaņā ar |  | rīkojas |
|  | *pārstāvības pamats* | *Amats,*  *vārds un uzvārds* |

Ar šo piesakās piedalīties iepirkumā **“Seksuālās un reproduktīvās veselības veicināšanas aktivitāšu nodrošināšana projekta “Liepāja.Vesels.Aktīvs.Laimīgs” ietvaros”** (LPP 2018/172).

|  |  |  |  |  |
| --- | --- | --- | --- | --- |
| Pretendents atbilst |  | neatbilst |  | **mazā vai vidējā uzņēmuma** statusam [[2]](#footnote-2) |

**APAKŠUZŅĒMĒJI (norāda visus apakšuzņēmējus, kurus plānots piesaistīt līguma izpildē)[[3]](#footnote-3)**



|  |  |
| --- | --- |
| Apakšuzņēmējus līguma izpildē ir paredzēts piesaistīt |  |
| *(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu nav nepieciešams aizpildīt)* | |
| Apakšuzņēmējus līguma izpildē piesaistīt nav paredzēts |  |
| *(tabulā norāda apakšuzņēmējiem nododamo darbu apjomu un veidus)* | |

|  |  |  |  |  |
| --- | --- | --- | --- | --- |
| ***Apakšuzņēmēja nosaukums, reģistrācijas numurs*** | ***Vai uzņēmums atbilst mazā vai vidējā uzņēmuma statusam*** | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |  |
|  |  |  |  |  |

Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē (norādītā darbu veida un apjoma izpildē), ja līgums tiktu piešķirts pretendentam.

Apliecinu, ka:

* pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamos pakalpojumus;
* esam iepazinušies un pilnībā piekrītam iepirkuma nolikuma un līguma projekta nosacījumiem;
* informācija par pretendenta pieredzi iepriekšējo 3 (*trīs*) gadu laikā:

|  |  |  |
| --- | --- | --- |
| Pasākuma īss apraksts  *(Norāda arī pretendenta pieredzi seksuālās un reproduktīvās veselības veicināšanas nodarbību organizēšanā, ja tāda ir)* | Norises laiks un vieta | Kontaktinformācija atsauksmju gūšanai |
|  |  |  |
|  |  |  |
|  |  |  |

* pretendenta piesaistītajiem speciālistiem un apakšuzņēmējiem ir visi nepieciešamie sertifikāti, licences un atļaujas attiecīgo darba daļu veikšanai;
* informācija par pretendenta nodarbību vadīšanā iesaistīto personālu un tā pieredzi seksuālās un reproduktīvās veselības veicināšanas nodarbību organizēšanā:

|  |  |  |
| --- | --- | --- |
| Nodarbībuvadītāja vārds, uzvārds | Pieredzes seksuālās un reproduktīvās veselības veicināšanas nodarbību organizēšanā īss apraksts | Kontaktinformācija atsauksmju gūšanai |
|  |  |  |

* šis piedāvājums ir sagatavots individuāli un nav saskaņots ar konkurentiem;
* parakstot pieteikumu dalībai iepirkumā, pilnībā uzņemamies atbildību par speciālistu informēšanu par to personas datu nodošanu Komisijas rīcībā;
* visas piedāvājumā sniegtās ziņas ir patiesas.

Mēs piedāvājam veikt iepirkumā **“Seksuālās un reproduktīvās veselības veicināšanas aktivitāšu nodrošināšana projekta “Liepāja.Vesels.Aktīvs.Laimīgs” ietvaros”** (LPP 2018/172)minētos darbus, saskaņā ar nolikumu, tajā noteiktajā laikā un veidā.

Piedāvājam sniegt iepirkuma nolikumā noteikto pakalpojumu apjomu par līgumsummu:

|  |  |  |  |
| --- | --- | --- | --- |
|  | 2018./2019.mācību gads EUR, bez PVN | 2019./2020.mācību gads EUR, bez PVN | KOPĀ, EUR, bez PVN |
| Aktivitāte “Informatīvas nodarbības skolas vecuma jauniešiem par reproduktīvo veselību, seksuālo izglītību, savstarpējām attiecībām un citiem jomas aktuāliem jautājumiem Liepājas vispārizglītojošās iestādēs” |  |  |  |
| **KOPĀ, EUR, bez PVN** | | | \* |
| **PVN, EUR** | | |  |
| **KOPĀ, EUR, ar PVN** | | |  |

\* vērtējamā summa

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Juridiskā adrese: |  |
| Kontaktpersona: |  |
| Tālruņa numurs: |  |
| E-pasta adrese: |  |
| Datums |  |

Iepirkuma LPP 2018/172

**nolikuma 2.pielikums**

**TEHNISKĀ SPECIFIKĀCIJA/**

**TEHNISKAIS UN FINANŠU PIEDĀVĀJUMS**

|  |  |  |  |  |  |
| --- | --- | --- | --- | --- | --- |
| **IEPIRKUMS** | **INFORMATĪVU NODARBĪBU CIKLS SKOLAS VECUMA JAUNIEŠIEM PAR SEKSUĀLO UN REPRODUKTĪVO VESELĪBU** | | | | |
| **Uzdevums** | **Prasības** | | | **Pretendenta piedāvājums** | |
| **TEHNISKĀ SPECIFIKĀCIJA / TEHNISKAIS PIEDĀVĀJUMS** | | | | | |
| **Saturs** | Nodrošināt 129 (viens simts divdesmit deviņas) informatīvas nodarbības skolas vecuma jauniešiem par reproduktīvo veselību, seksuālo izglītību, savstarpējām attiecībām un citiem jomas aktuāliem jautājumiem Liepājas vispārizglītojošās iestādēs:  - 2018./2019.mācību gadā – 57 informatīvas nodarbības 10. klašu audzēkņiem;  - 2019./2020.mācību gadā (līdz 2020.gada 1.aprīlim) – 72 informatīvas nodarbības 10. klašu audzēkņiem.  Nodarbības organizēt kā 3 (trīs) nodarbību ciklu katrā klasē, katru nodarbību par savu tēmu saistībā ar seksuālo un reproduktīvo izglītību.  Nodarbības organizēt Liepājas vispārizglītojošo iestāžu 10. klašu audzēkņiem.\*  Pretendents var piedāvāt papildu tēmas atbilstoši aktivitātes uzdevumam.  Pretendents izmanto savus vai Slimību profilakses un kontroles centra sagatavotos materiālus par seksuālo un reproduktīvo veselību.  Izpildītāja pienākums ir ne vēlāk kā līdz katra mēneša 15. datumam iesniegt Pasūtītājam nodarbību grafiku nākamajam mēnesim.  \*Pasūtītājs patur tiesības mainīt klasi uz 9. un/vai 11., gadījumā, ja rodas neparedzēti apstākļi (piemēram, klase atsakās piedalīties nodarbībās, netiek noformētas pietiekošo daudz 10. klases jaunā mācību gadā u.c. apstākļi)  *Līguma slēgšanas gadījumā Pasūtītājs ar Pretendentu vienosies par precīzu nodarbību norises grafiku, apmācāmo jauniešu vecuma grupu un detalizētu nodarbību saturu.* | | | *Pretendents iekļauj aprakstu par piedāvāto aktivitātes koncepciju atbilstoši iepirkuma uzdevumam un iesaistāmajai mērķa grupai.*  *Sniedz nodarbību organizēšanas aprakstu.*  *Nodarbību tēmas, to aktualitātes pamatojums un galvenie saturiskie virzieni.*  *Indikatīvs nodarbību norises plāns.* | |
| **Pakalpojuma sniedzējs** | Pakalpojumu var nodrošināt atbilstoši kvalificēta fiziska persona (ārstniecības persona, apmācīt tiesīga persona u.c.). | | | *Norāda pakalpojuma sniedzēja kvalifikāciju un/vai lekciju vadītāja/ vadītāju vārdu, uzvārdu, kvalifikāciju (par uzvarētāju atzītajam pretendentam līdz līguma noslēgšanai būs jāiesniedz iesaistītā personāla kvalifikāciju apliecinošus dokumentus).* | |
| **Vienas nodarbības norises ilgums** | 90 minūtes | | | | |
| **Kopējais nodarbību norises laiks** | 2018./2019.mācību gads  2019./2020.mācību gads (līdz 2020.gada 1.aprīlim) | | | | |
| **Papildu pienākumi** | * Lai izpildītu ESF SAM 9.2.4.2. projekta “Liepāja.Vesels.Aktīvs.Laimīgs” ieviešanas prasības, pretendentam jāveic nodarbību dalībnieku anketēšana, anketas pēc aizpildīšanas jānodod pasūtītājam datu apstrādei un programmas rezultātu apkopošanai. Dati netiks nodoti trešajām pusēm. Skatīt Līguma pielikumu. * Pēc pasākuma pilnas izpildes, Izpildītājs veic pasākuma efektivitātes novērtējumu. Skatīt Līguma pielikumu. * Pretendents ievēro ESF SAM 9.2.4.2. publicitātes prasības. Skatīt Līguma pielikumu. | | | | |
| **FINANŠU PIEDĀVĀJUMS** | | | | | |
| **Izmaksu pozīcija** | | *Paskaidrojums* | **2018./2019.mācību gads**  **EUR, bez PVN** | | **2019./2020.mācību gads**  **EUR, bez PVN** |
| **Iesaistīto speciālistu atalgojums** | | *Nodarbību vadītāja atalgojums* |  | |  |
| **Organizatoriskās izmaksas** | | *Nodarbību organizēšanā iesaistīto speciālistu izmaksas* |  | |  |
| **Nodarbību organizēšanai nepieciešamie izdevumi** | | *Uzskates līdzekļi, materiāli, u.c.* |  | |  |
| **Tehniskās izmaksas** | | *Transports, aprīkojuma noma, u.c.* |  | |  |
| **Citas izmaksas** | | *Citas ar līguma izpildes nodrošināšanu saistītas izmaksas* |  | |  |
| **KOPĀ, EUR, bez PVN** | | |  | |  |
| *Apliecinām, ka, iesniedzot piedāvājumu, esam iepazinušies ar visiem apstākļiem, kas varētu ietekmēt līguma summu un piedāvāto saistību izpildi un garantējam, ka gadījumā, ja mums tiks piešķirtas līguma slēgšanas tiesības, līgumsaistības apņemamies pildīt atbilstoši mūsu piedāvājumam.*  *Apliecinām, ka finanšu piedāvājumā ievērtētas visas nodarbību organizēšanas izmaksas, kā arī iespējamie sadārdzinājumi, jebkuri ar līguma pilnīgu izpildi saistīti izdevumi un iespējamās cenu izmaiņas.*  *Ja pretendents nav reģistrēts kā saimnieciskās darbības veicējs, tad piedāvājumā norādītajā līguma summā iekļaujami visi nodokļi un nodevas, t.sk. darba devēja sociālais nodoklis.* | | | | | |
|  | | | | | |

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums |  |

Iepirkuma LPP 2018/172

**nolikuma 3.pielikums**

**PRASĪBAS PIEDĀVĀJUMU NOFORMĒŠANAI UN IESNIEGŠANAI**

|  |
| --- |
| 1. Pretendentam piedāvājums jāiesniedz 1 (*vienā*) oriģinālā drukātā eksemplārā. |
| 1. Piedāvājumā jāiekļauj nolikuma 2.sadaļā noteiktie dokumenti. |
| 1. Visai iesniedzamajai dokumentācijai jābūt cauršūtai (caurauklotai ar diegu, lai nebūtu brīvi nomaināmas lapas) un šuvuma vietā jābūt pretendenta paraksttiesīgās vai pilnvarotās personas parakstam, norādītam cauršūto lapu skaitam. |
| 1. Pretendentam piedāvājums jāiesaiņo slēgtā aploksnē, kas adresēta: |
| *Saņēmējs:*  Liepājas pilsētas domes Iepirkumu komisijai  Rožu iela 6, Liepāja, LV-3401  Piedāvājums iepirkumam **“Seksuālās un reproduktīvās veselības veicināšanas aktivitāšu nodrošināšana projekta “Liepāja.Vesels.Aktīvs.Laimīgs” ietvaros”** (LPP 2018/172)  Neatvērt pirms piedāvājumu atvēršanas sanāksmes sākuma!  *Iesniedzējs:*  *<Pretendenta nosaukums, reģistrācijas numurs, adrese>*  *<Kontaktpersonas vārds, uzvārds, tālruņa numurs>* |
|  |
| 1. Pretendents drīkst iesniegt **tikai vienu piedāvājuma variantu**. Ja pretendents iesniegs vairākus piedāvājuma variantus, tie visi tiks atzīti par nederīgiem. |
| 1. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. |
| 1. Visām izmaksām piedāvājumā jābūt uzrādītām *euro* (EUR), noapaļojot līdz 2 (*diviem*) cipariem aiz komata. |
| 1. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[[4]](#footnote-4). |
| 1. Pretendents iesniedz parakstītu piedāvājumu. Parakstītam jābūt katram piedāvājumā iekļautajam oriģinālajam dokumentam |
| 1. Dokumentus pašrocīgi paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko iekļauj (iešuj) pretendenta piedāvājuma dokumentos. |
| 1. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu atbilstoši normatīvajiem aktiem par kārtību, kādā apliecināmi dokumentu atvasinājumi[[5]](#footnote-5). |
| 1. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem. |
| 1. Pretendents piedāvājumu, kas sagatavots un noformēts atbilstoši nolikumā noteiktajām prasībām, var iesniegt, sākot ar iepirkuma izziņošanas dienu nolikumā norādītajā vietā un laikā, līdz šajā nolikumā noteiktā piedāvājumu iesniegšanas termiņa beigām. |
| 1. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. |
| 1. Komisija pieņem izskatīšanai tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim. Ja piedāvājums nav atbilstoši noformēts, piedāvājums atdodams tā iesniedzējam un piedāvājuma saņemšanu nereģistrē. |
| 1. Komisija pieņem Eiropas vienoto iepirkuma procedūras dokumentu (turpmāk – ESPD)[[6]](#footnote-6) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var Komisijai iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. |
| 1. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma, tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. |
| 1. Piegādātāju apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. |

Iepirkuma LPP 2018/172

**nolikuma 4.pielikums**

**VĒRTĒŠANAS NOSACĪJUMI**

|  |
| --- |
| 1. Iepirkuma procedūru veic ar Liepājas pilsētas domes 2017.gada 17.augusta lēmumu Nr.304 un Liepājas pilsētas domes 2018.gada 13.septembra lēmumu Nr.368 izveidotā Iepirkumu komisija (*Nolikumā arī – Komisija*) |
| 1. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē. |
| 1. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā. |
| 1. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli. |
| 1. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. |
| 1. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija. |
| 1. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde. |
| 1. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā. |
| 1. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu. |
| 1. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam. |
| 1. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai. |
| 1. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai. |
| 1. Konstatējot piedāvājuma neatbilstību kādai no prasībām, Komisijai ir tiesības noraidīt pretendentu un neizskatīt piedāvājumu nākamajā izvērtēšanas posmā. |
| 1. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 42.panta pirmās daļā minēto apstākļu dēļ, Komisija rīkojas atbilstoši Publisko iepirkumu likuma 42.pantam. Ja pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Komisija uzticamības nodrošināšanai iesniegtos pierādījumus vērtē atbilstoši Publisko iepirkumu likuma 43. pantā noteiktajam. 2. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma  11.¹ panta pirmajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.¹ pantam. Ja attiecībā uz minēto kandidātu vai pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības iepirkumā. Minēto pārbaudi veic arī attiecībā uz kandidāta vai pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās līguma vērtības, vai personu, uz kuras iespējām kandidāts vai pretendents balstās. Attiecīgais kandidāts vai pretendents ir izslēdzams no dalības iepirkumā, ja šis kandidāts vai pretendents 10 darbdienu laikā pēc pieprasījuma izsniegšanas vai nosūtīšanas dienas nav veicis šādas personas vai apakšuzņēmēja nomaiņu saskaņā ar kārtību, kāda noteikta Publisko iepirkumu likumā. |

Iepirkuma LPP 2018/172

**nolikuma 5.pielikums**

**Līgums Nr.**

Liepājā 2018.gada \_\_. \_\_\_\_\_\_\_\_\_\_

**Liepājas pilsētas pašvaldība**,Liepājas pilsētas pašvaldības iestādes “Liepājas pilsētas pašvaldības administrācija” personā (turpmāk – Pasūtītājs), kuru pārstāv Liepājas pilsētas pašvaldības izpilddirektors Ronalds FRICBERGS un kurš rīkojas pamatojoties uz likumu “Par pašvaldībām” un Liepājas pilsētas domes 2017.gada 17.augusta saistošajiem noteikumiem Nr.14 “Liepājas pilsētas pašvaldības nolikums”, no vienas puses, un …..**……………………………** (turpmāk – Izpildītājs) …………………………………………, kura vārdā darbojas ………………………… no otras puses, turpmāk abi līdzēji kopā saukti - Puses un katrs atsevišķi - ”Puse”, ņemot vērā Izpildītāja piedāvājumu iepirkumā „Seksuālās un reproduktīvās veselības veicināšanas aktivitāšu nodrošināšana projekta “Liepāja.Vesels.Aktīvs.Laimīgs” ietvaros” (LPP 2018/172) un Iepirkumu komisijas 2018.gada ……………….. lēmumam par tiesību piešķiršanu slēgt iepirkuma līgumu, noslēdz šādu līgumu (turpmāk – Līgums):

**1. Līguma priekšmets**

* 1. Pasūtītājs uzdod un Izpildītājs apņemas nodrošināt **seksuālās reproduktīvās veselības veicināšanas aktivitātes** saskaņā ar iepirkuma noteikumiem un Izpildītāja piedāvājumu iepirkumā (1.pielikums), Līguma noteikumiem, saistošajiem normatīvajiem aktiem un Pasūtītāja pilnvarotās personas dotajiem norādījumiem Līguma izpildes laikā (turpmāk – Pakalpojums).
  2. Pakalpojums tiek īstenots SAM 9.2.4.2. Pasākumi vietējās sabiedrības veselības veicināšanai un slimību profilaksei projekta Nr.9.2.4.2/16/I/088 “Liepāja.Vesels.Aktīvs.Laimīgs” ietvaros.
  3. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu, kā arī Pasūtītāja prasībām un atsakās saistībā ar to izvirzīt jebkādus iebildumus vai pretenzijas.

**2**. **Līguma termiņš**

* 1. Līgums stājas spēkā dienā, kad to parakstījušas abas Puses, un ir spēkā līdz visu saistību pilnīgai izpildei.
  2. Izpildītājs sniedz Pakalpojumu atbilstoši Pušu saskaņotam laika grafikam atbilstoši līguma 4.1.2.punktam, bet ne ilgāk kā līdz 2020.gada 1. aprīlim.

**3. Līguma summa, samaksas kārtība un Pakalpojuma pieņemšana**

* 1. Kopējā līgumcena ir **\_\_\_\_\_\_\_** EUR (*summa vārdiem*), PVN 21% \_\_\_\_\_\_ EUR (*summa vārdiem*), kopējā Līguma summa \_\_\_\_\_\_ EUR (*summa vārdiem*);
  2. Pasūtītājs maksā Izpildītājam Līguma 3.1.punktā noteikto summu šādā kārtībā:
     1. reizi mēnesī saskaņā ar Pušu saskaņoto nodarbību grafiku atbilstoši līguma 4.1.2.punktam, par iepriekšējā mēnesī izpildīto Pakalpojuma daļu 10 (desmit) darba dienu laikā pēc atskaites saņemšanas par izpildīto pakalpojuma daļu, Pakalpojuma daļas nodošanas-pieņemšanas akta parakstīšanas un Izpildītāja rēķina saņemšanas;
     2. gala maksājumu 30 (*trīsdesmit*) dienu laikā par Pakalpojuma pilnas izpildes, Līguma 4.1.8.punktā noteiktās Pakalpojuma efektivitātes novērtējuma saņemšanas, Pakalpojuma daļas nodošanas –pieņemšanas akta parakstīšanas un Izpildītāja gala maksājuma rēķina saņemšanas.
  3. Visi maksājumi veicami ar bezskaidras naudas pārskaitījumu uz Izpildītāja norādīto kredītiestādes norēķinu kontu.
  4. Par samaksas dienu ir uzskatāma diena, kad Pasūtītājs ir veicis pārskaitījumu uz Izpildītāja norādīto kredītiestādes norēķinu kontu.
  5. Pasūtītājs veic tikai tādu Pakalpojumu apmaksu, kas veikti atbilstošā kvalitātē saskaņā ar Latvijas Republikā spēkā esošajiem normatīvajiem aktiem un pamatoti ar Pasūtītāja parakstītiem nodošanas - pieņemšanas aktiem.
  6. Rēķinā obligāti norādāma atsauce uz Līgumu (datums, numurs, projekta nosaukums un tā numurs).
  7. Kopā ar Izpildītāja gala maksājuma rēķinu Izpildītājs iesniedz Pasūtītājam Pakalpojuma nodošanas –pieņemšanas aktu 2 (divos) eksemplāros.
  8. Pasūtītājs izskata saņemto Pakalpojuma nodošanas –pieņemšanas aktu un 5 (*piecu*) darba dienu laikā to paraksta un nodod atpakaļ vienu eksemplāru Izpildītājam. Ja 5 (*piecu*) darba dienu laikā pēc Pakalpojuma nodošanas–pieņemšanas akta iesniegšanas Pasūtītājam tas netiek parakstīts vai netiek sniegts pamatots atteikums par Pakalpojuma pieņemšanu, Pakalpojums tiek uzskatīts par pieņemtu. Ja Pakalpojuma kvalitāte uz nodošanas brīdi neatbilst Līguma prasībām, tad Pasūtītājs ir tiesīgs neparakstīt Pakalpojuma nodošanas–pieņemšanas aktu, bet 5 (*piecu*) darba dienu laikā rakstiski pamatot savus iebildumus un tos nosūtīt uz Līguma 8.2.punktā norādīto e-pasta adresi.

**4. Pušu tiesības un pienākumi**

4.1. Izpildītāja tiesības un pienākumi:

4.1.1. sniegt Pakalpojumu atbilstoši Līguma nosacījumiem, uzņemoties atbildību par nodarbību sagatavošanas un vadīšanas norisi un kvalitāti;

4.1.2. iesniegt Pasūtītājam saskaņošanai nodarbību laika grafiku par plānotajām nodarbībām nākamajā mēnesī ne vēlāk kā līdz iepriekšējā mēneša 15.datumam;

4.1.3. saskaņot ar Pasūtītāju jebkuras izmaiņas, kas radušās Pakalpojuma izpildes gaitā;

4.1.4. pēc Pasūtītāja pieprasījuma 2 *(divu)* darba dienu laikā sniegt rakstveida paskaidrojumus, ja Pasūtītājs konstatē neatbilstības Līguma izpildē;

4.1.5. savlaicīgi pieprasīt no Pasūtītāja visu nepieciešamo informāciju un dokumentāciju Pakalpojuma pienācīgai izpildei;

4.1.6. saņemt samaksu par Pakalpojumu, kas izpildīts noteiktajā termiņā un kvalitātē, Līgumā noteiktajā kārtībā;

4.1.7. ievērot Pakalpojuma publicitātes nosacījumus, iepriekš saskaņojot Publicitātes pasākumus ar Pasūtītāju (…..pielikums);

4.1.8. nodrošināt nodarbību dalībnieku anketēšanu un dalībnieku sarakstu aizpildīšanu atbilstoši Pasūtītāja noteiktajām veidlapām (…… un …… pielikums);

4.1.9. pēc Pakalpojuma izpildes 20 (*divdesmit*) darba dienu laikā iesniegt Pasūtītājam Pakalpojuma efektivitātes novērtējumu atbilstoši Pasūtītāja noteiktajai veidlapai (….pielikums);

4.1.10. Izpildītājs nav tiesīgs nodot pilnīgi vai daļēji Līgumā noteiktās tiesības, pienākumus un saistības citai personai bez Pasūtītāja piekrišanas;

4.1.11. Izpildītājs apliecina, ka Līguma summa ir pilnīgi pietiekama, lai izpildītu Pasūtītāja prasības saskaņā ar Līgumu.

4.2. Pasūtītāja tiesības un pienākumi:

4.2.1. nodrošināt Izpildītāju ar informāciju, kas nepieciešama kvalitatīvai Pakalpojuma sniegšanai;

4.2.2. veikt apmaksu par sniegto Pakalpojumu Līgumā noteiktā termiņā un apmērā;

4.2.3. jebkurā laikā pārbaudīt Pakalpojuma sniegšanas gaitu un kvalitāti un informēt Izpildītāju, ja tiek konstatēta neatbilstība Līgumam un normatīvajos aktos noteiktajiem kvalitātes kritērijiem, iesniedzot pretenziju par konstatētajiem pārkāpumiem;

4.2.4. iesniegt Izpildītājam pretenziju, ja Pakalpojuma pieņemšanas laikā tiek atklāta Pakalpojuma nepienācīga izpilde (daļēja izpilde, nepienācīga kvalitāte, izpildes neatbilstība Līguma noteikumiem un tamlīdzīgi). Pakalpojuma daļēja izpilde vai neizpilde tiek noformēta ar aktu, ko sagatavo Pasūtītāja pilnvarota persona un kas kopā ar pretenziju nekavējoties tiek nosūtīta Izpildītājam. Šādā gadījumā Pasūtītājs ir tiesīgs proporcionāli samazināt Līgumcenu, to norādot pretenzijā.

**5. Fizisko personu datu apstrāde**

5.1. Līguma ietvaros Pasūtītājs kā pārzinis uztic Izpildītājam kā personas datu operatoram fizisko personu datu aizsardzības regulējošo normatīvo aktu izpratnē veikt Līguma 4.1.8.apakšpunktā minēto personas datu apstrādi (turpmāk – Datu apstrāde).

5.2. Izpildītājam ir tiesības izmantot saņemtos personas datus tikai personas datu apstrādes mērķa sasniegšanai, kas ir, Līguma 4.1.8.apakšpunkta minēto anketēšanu un nodarbību dalībnieku saraksta aizpildīšana un tā nodošana Pasūtītājam.

5.3. Izpildītājam, veicot datu apstrādi, nav tiesību, pārveidot personas datus, ja vien šādu uzdevumu nav devis Pasūtītājs.

5.4   Izpildītājs, Līguma izpildes rezultātā iegūtos personas datus nedrīkst  patvaļīgi pārveidot, publicēt, piedalīties to nodošanā vai pārdošanā un reproducēt kopumā vai daļēji. Izpildītājam aizliegts iegūtos personas datus izmantot komerciāliem un reklāmas nolūkiem.

5.5. Izpildītājs nodrošina, ka Izpildītāja darbinieki, kuri ir iesaistīti datu apstrādē, ir apņēmušies ievērot fizisko personu datu aizsardzības regulējošos normatīvos aktus.

5.6. Veicot Datu apstrādi Izpildītājam jāievēro tehniskās un organizatoriskās prasības saskaņā ar Pasūtītāja norādījumiem un fizisko personu datu aizsardzības regulējošiem normatīvajiem aktiem.

**6. Nepārvarama vara**

* 1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
  2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes.
  3. Nepārvaramas varas iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.

**7. Pušu atbildība**

* 1. Par Pakalpojumu neizpildi vai nepienācīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma nosacījumiem.
  2. Ja Pasūtītājs kavē rēķina apmaksu un nav iestājušies Līguma 6.1.punktā minētie apstākļi, tas maksā Izpildītājam līgumsodu 0,1 % (*nulle komats viena procenta*) apmērā no nesamaksātās summas par katru nokavēto rēķina samaksas termiņa dienu, bet ne vairāk kā 10% (*desmit procentus*) no Līguma summas.
  3. Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.

**8. Līguma izbeigšana un strīdu risināšanas kārtība**

* 1. Līgumu var izbeigt pirms termiņa, Pusēm par to vienojoties rakstiski.
  2. Pasūtītājsir tiesīgs vienpusēji izbeigtLīgumuarIzpildītājušādos gadījumos*:*
     1. Izpildītājs neievēro Pakalpojuma izpildes termiņu, un ja Pakalpojuma sniegšanas nokavējums ir sasniedzis vismaz 14 (*četrpadsmit*) darba dienas;
     2. Izpildītājs nepilda kādas citas Līgumā noteiktās saistības vai pienākumus un ja Izpildītājs šādu neizpildi nav novērsis 14 (*četrpadsmit*) darba dienu laikā pēc Pasūtītāja attiecīga rakstiska paziņojuma saņemšanas;
     3. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  3. Izpildītājs ir tiesīgs izbeigt Līgumu ar Pasūtītāju pēc savas iniciatīvas, brīdinot par to Pasūtītāju rakstiski 14 (*četrpadsmit*) darba dienas iepriekš, ja Pasūtītājs Līgumā noteiktajā termiņā nav veicis kādu no Līgumā noteiktajiem maksājumiem.
  4. Ja kāda no Pusēm izbeidz Līgumu, pamatojoties uz Līguma 8.2. vai 8.3.punktu, Puse, kas Līguma nosacījumus nav pildījusi vai pildījusi nepienācīgi, maksā otrai Pusei līgumsodu 10% (*desmit procentu*) apmērā no Līguma summas.
  5. Puses vienojas, ka jebkurš strīds vai prasība, kas izriet no Līguma, risināms Pušu savstarpējas vienošanās ceļā. Ja vienošanās starp Pusēm netiek panākta, strīds izskatāms Latvijas Republikas tiesā.

1. **Līguma izpildē iesaistītā personāla un apakšuzņēmēju nomaiņa**

9.1. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likumu.

9.2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.

9.3. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.

9.4. Darba izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu. Ja Izpildītājs neievēro Līgumā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 2.2.punktā noteiktais Darba izpildes termiņš netiek pagarināts.

1. **Kontaktinformācija un iesaistītā personāla un apakšuzņēmēju nomaiņa**
   1. Pasūtītājs ar šo nosaka Pasūtītāja pārstāvi, kurš būs pilnvarots Pasūtītāja vārdā iesniegt pieprasījumus, pieņemt Pakalpojuma izpildi, tai skaitā parakstīt nodošanas – pieņemšanas aktu, veikt citus projekta vadības uzdevumus: xxxxxx, tel. xxxxx, mob.tālr.: xxxxx, e-pasts xxxxxxxx.
   2. Izpildītājs ar šo nosaka Izpildītāja pārstāvi, kurš būs pilnvarots Izpildītāja vārdā pieprasīt nepieciešamo informāciju Pakalpojuma sniegšanai: \_\_\_\_\_\_\_\_\_\_\_.
   3. Puses apliecina, ka Līgumā noteiktie Pušu pārstāvji ir informēti par to personas datu nodošanu Pusēm Līguma 10.sadaļā noteiktā apjomā
   4. Piesaistīto apakšuzņēmēju un Pakalpojuma sniegšanā piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likumu.
   5. Pušu pienākums ir rakstveidā informēt otru Pusi par jebkurām ar pilnvaroto personu saistītajām izmaiņām.
2. **Citi noteikumi**
   1. Puses apņemas neizpaust citām personām konfidenciāla rakstura informāciju, kas izpildot Līguma noteikumus, ir nonākusi viņu rīcībā. Šis noteikums neattiecas uz brīvi pieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.
   2. Jebkuras Līguma izmaiņas vai papildinājumi tiek noformēti rakstiski, un tos paraksta Puses. Visi Līguma pielikumi, izmaiņas vai papildinājumi stājas spēkā un tiek uzskatīti par Līguma neatņemamām sastāvdaļām, sākot ar to parakstīšanas dienu.
   3. Grozījumi Līguma izpildes laikā, Pusēm savstarpēji rakstveidā vienojoties, var tikt izdarīti tikai tad, ja tie nemaina Līguma vispārējo raksturu un tie izdarīti gadījumos:
      1. kad no Izpildītāja neatkarīgu apstākļu dēļ nav iespējams nodrošināt visu plānoto nodarbību apjomu.
      2. kad Pasūtītājam ir pieejami finanšu līdzekļi papildu nodarbību nodrošināšanai.
   4. visu secīgi veikto grozījumu naudas vērtība nevar pārsniegt 10 % (desmit procentus) no Līguma kopējās summas.
   5. Līgums sagatavots un parakstīts latviešu valodā ar vienādu juridisku spēku 2 (divos) eksemplāros, no kuriem viens glabājas pie Pasūtītāja, bet viens - pie Izpildītāja.
   6. Līguma pielikums un neatņemama sastāvdaļa ir Izpildītāja piedāvājums iepirkumam, pielikums par publicitātes nosacījumiem, Pasūtītāja noteiktā veidlapa dalībnieku anketēšanai, Dalībnieku saraksta veidlapa, Pasūtītāja noteiktā veidlapa Pakalpojuma efektivitātes novērtēšanai

**Pušu rekvizīti**

1. Publisko iepirkumu likums, skatīt: <https://likumi.lv/doc.php?id=287760> [↑](#footnote-ref-1)
2. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-2)
3. Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.

   Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu. [↑](#footnote-ref-3)
4. Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: <http://likumi.lv/doc.php?id=10127>. [↑](#footnote-ref-4)
5. Ministru kabineta 2018. gada 4. septembra noteikumi Nr.558 „Dokumentu izstrādāšanas un noformēšanas kārtība”, skatīt: https://likumi.lv/ta/id/301436-dokumentu-izstradasanas-un-noformesanas-kartiba. [↑](#footnote-ref-5)
6. Eiropas vienotais iepirkuma procedūras dokuments (ESPD) (vietnē <https://ec.europa.eu/growth/tools-databases/espd/filter?lang=lv>) [↑](#footnote-ref-6)